ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Ιούλιος του 1715.
Μετά από έναν 12ετή πόλεμο με την Αγγλία, η Ισπανία έχει χρεοκοπήσει.
Ένας ισπανικός στόλος σαλπάρει από την Κούβα με αρκετό χρυσό και ασήμι
για να σωθεί η χρεοκοπημένη υπερδύναμη.
Αλλά δεν φτάνει ποτέ.
Ο πλούτος της Ισπανίας έχει σκορπίσει στον βυθό στα ανοιχτά της Φλόριντα.
Αυτό το λαχείο προσελκύει ορδές απατεώνων, κουρσάρων και πειρατών
στις ανατολικές ακτές της Αμερικής.
Οι πειρατές της Καραϊβικής πέφτουν με τα μούτρα στον θησαυρό.
Το γλεντάνε
και αλλάζουν τον κόσμο.
Ελευθερώνουν σκλάβους…
Δεν είστε σκλάβοι πια!
Τώρα υπακούτε στους νόμους της πειρατείας.
…δημιουργούν τη δική τους δημοκρατία…
Στο Νασάου! Τη νέα πειρατική δημοκρατία.
Ζήτω!
…και ανοίγουν τον δρόμο για την Αμερικανική Επανάσταση.
Ο πιο ωφελημένος από το ισπανικό χρυσωρυχείο
είναι η πειρατική πόλη του Νασάου
στις Μπαχάμες.
Είχαν υπάρξει οικισμοί πειρατών και σε άλλα μέρη,
αλλά κανείς τους δεν είχε λειτουργήσει όπως το Νασάου.
Υπήρχε ένα οχυρό εκεί. Έμεινε κόσμος κι έφτιαξε μια κοινότητα στη στεριά.
Αυτό είναι μοναδικό στην πειρατική ιστορία.
Πλούσιο από τον θησαυρό των Ισπανών, το Νασάου αναπτύσσεται ραγδαία.
Έρχονταν όλο και περισσότεροι πειρατές
και άρχιζαν να αναπτύσσουν μια οικονομία μεταξύ τους.
Υπήρχε πολλή ζήτηση για όσους δούλευαν σε ταβέρνες και για εργάτριες του σεξ.
Μιλάμε για σημαντική αύξηση της πορνείας.
Οι πειρατές δεν είναι φανταστικοί. Είναι αληθινοί άνθρωποι.
Άντρες σαν τον Έντουαρντ Θατς, γνωστό αργότερα ως Μαυρογένη,
τον βοηθό του, Μαύρο Καίσαρα, έναν πρώην σκλάβο,
και τον πειρατή-γητευτή που τους οδήγησε όλους εκεί,
τον καπετάνιο Μπέντζαμιν Χόρνιγκολντ.
Ο Χόρνιγκολντ βλέπει τον εαυτό του ως νονό του σκηνικού.
Με τις δικές του ιδέες πήρε μορφή το Νασάου.
Φαίνεται πως κάθε απατεώνας, ναυτικός και τυχοδιώκτης στην Αμερική
προσελκύεται στο πειρατικό του απάγκιο.
Το Νασάου ήταν ένα μέρος εκτός νόμου.
Άφηνες την παλιά σου ζωή και γινόσουν όποιος ήθελες,
αν είχες το θάρρος και τη θέληση να ορίσεις εσύ τη μοίρα σου.
Κάποιοι έρχονται στο Νασάου για να 'ναι ο εαυτός τους.
Η Ανν Μπόνι είναι μόλις 16, αλλά μεγάλωσε δύσκολα στην Ιρλανδία.
Ο πατέρας της ήταν πολύ επιτυχημένος δικηγόρος στο Κορκ
και η μητέρα της ήταν η υπηρέτρια με την οποία είχε σχέση.
Για να καλύψει τη σχέση,
την έντυνε σαν αγόρι για να μοιάζει με δικαστικό υπάλληλο.
Έχει στιγματιστεί από μικρή, μια παρείσακτη.
Το να μεγαλώνει η Ανν ως μπάσταρδη…
Την αποκαλούσαν μπάσταρδη από μωρό. Την περιφρονούσαν.
Ποιος θα μας πει για δουλειά στο ναυάγιο;
-Ο άντρας μου θέλει να δουλέψει. -Ο καπετάνιος Χόρνιγκολντ.
Η Ανν Μπόνι ήταν μια νεαρή γυναίκα που πρέπει να αγαπούσε την περιπέτεια.
Πήγαινε από μέρος σε μέρος, από άντρα σε άντρα.
Είχε τη φήμη της διαβολογυναίκας.
Η Ανν Μπόνι ήρθε στο Νασάου με τον επίδοξο πειρατή σύζυγό της.
Ο Τζέιμς Μπόνι, απ' όσο ξέρουμε, ήθελε να βγάλει λεφτά,
χωρίς να τον νοιάζει από πού.
Πιθανότατα παντρεύτηκε την Ανν για τα λεφτά της,
αλλά μετά την αποκλήρωσαν, οπότε αυτό δεν του βγήκε.
Είναι καταφύγιο πειρατών. Άλλες θα είχαν τρομοκρατηθεί,
αλλά η Ανν διαπρέπει.
Αν δεν με σεβαστείς,
θα σου το κόψω το βρομόπραμά σου.
Ο καπετάνιος Χόρνιγκολντ κρατάει το κλειδί για το μέλλον της Ανν.
Ελέγχει την πειρατική επιχείρηση με τους έμπιστους υποπλοιάρχους του.
Δεν είχαν καμία εξουσία,
αλλά οι άλλοι πειρατές τούς σέβονταν, επειδή ήταν πετυχημένοι.
Κύριε Χόρνιγκολντ!
Τι;
Ο Τζένινγκς!
-Τι; -Πήρε το πλοίο σας, κύριε!
Η φήμη του Χόρνιγκολντ έχει πληγεί από τον πλοίαρχο Χένρι Τζένινγκς,
έναν πομπώδη κουρσάρο…
Γαμώτο!
…και μεγαλύτερο εχθρό του.
Ο Χόρνιγκολντ δεν γνωρίζει τι ψιθυρίζεται στο στρατόπεδό του.
Άκουσα ότι ο Τζένινγκς έκλεψε το πλοίο του κάτω από τη μύτη του.
Απ' ό,τι φαίνεται, κοιμόταν στη βάρδιά του.
Αναρωτιέμαι, όμως.
Τι είδους
προστασία
θα προσφέρει σ' εμάς;
Βασικά, αν θες να περνιέσαι για αρχηγός,
πρέπει να έχεις και τα φόντα.
Δεν είμαι ο μόνος που θα κάνει ερωτήσεις.
Ο πλοίαρχος Τζένινγκς πλουτίζει ληστεύοντας τους Ισπανούς.
Όταν ρίχνει άγκυρα στο Πορτ Ρουαγιάλ με ένα κύτος γεμάτο ισπανικό χρυσάφι,
περιμένει πως ο κυβερνήτης της Τζαμάικα, ο λόρδος Χάμιλτον, θα χαρεί.
Ασφάλισε αυτά, αυτό πήγαινέ το στο απόθεμα.
Μάλιστα.
Όμως, τώρα που τέλειωσε ο πόλεμος μεταξύ Ισπανίας και Αγγλίας,
οι επιθέσεις στους Ισπανούς δεν είναι νόμιμες.
Χένρι, βλάκα! Τι σκεφτόσουν;
Έλαβα επιστολή διαμαρτυρίας από τους Ισπανούς.
Και αναφέρεται το όνομά σου.
Είχες συμβόλαιο για κυνήγι πειρατών.
Αλήθεια; Εγώ κατάλαβα ότι υπήρχαν πολλά που δεν αναφέρονταν εκεί μέσα.
Αν κάμποσος από αυτόν τον κλεμμένο θησαυρό
πέσει στα χέρια μας;
Ε, λοιπόν, αυτό δεν είναι πράξη εναντίον των Ισπανών.
Και μεταξύ μας, ποιος θα ξέρει πού πήγε ο θησαυρός;
Έτσι, ο Τζένινγκς έβαλε χέρι στα ισπανικά λάφυρα.
Όρθιος!
Άντρες, πάρτε τα πάντα.
Μην αφήσετε τίποτα.
Gracias.
Ναι.
Είναι πόλεμος.
Η επίθεση στους Ισπανούς στρατιώτες και στον ναύαρχό τους στη βάση τους
και η αρπαγή του θησαυρού τους
ήταν κάτι που η ισπανική κυβέρνηση δεν μπορούσε να αγνοήσει.
Απάντησαν απαιτώντας τη σύλληψή του και τη σύλληψη όλων των αντρών του.
Απαιτούν την κεφαλή μου επί πίνακι; Και να τους επιστραφεί το ασήμι;
Το ερώτημα είναι
πώς απαντάμε εμείς;
Δεν υπάρχει "εμείς", πανάθεμά σε!
Δεν χτύπησες καμαρότο, Τζένινγκς. Έκανες μια πράξη πολέμου, γαμώτο!
Ναι, καταλαβαίνω τι λέτε.
Ακούστε τι θα κάνω για έναν παλιό φίλο.
Θα εξαφανιστώ για να ξεφουσκώσει αυτό, θα πείτε ότι εκδιώχτηκα
και θα έχετε αρκετές πιθανότητες να σώσετε το όνομά σας.
Το δικό μου όνομα; Πώς τολμάς!
Συμφωνούμε, λοιπόν. Τα λέμε όταν ηρεμήσουν οι Ισπανοί.
Η φήμη του Χάμιλτον είχε καταστραφεί.
Ίσως είχε προκαλέσει την οργή της Ισπανικής Αυτοκρατορίας στην Τζαμάικα.
Ο κόσμος δεν το άντεχε.
Αφήνοντας τον Χάμιλτον να εξομαλύνει τα πράγματα με τους Ισπανούς,
ο Τζένινγκς γυρνά στη θάλασσα με το πλήρωμά του
αποφασισμένος να επιτεθεί στα πλοία του Χόρνιγκολντ
που δρούσαν από το Νασάου.
Λίγο έξω από την ακτή της Νότιας Φλόριντα,
ο Πόλσγκρεϊβ Γουίλιαμς, ένας φιλόδοξος αργυροχόος,
κι ο πληρωμένος καπετάνιος του, Σάμιουελ Μπέλαμι,
αναζητούν το ισπανικό ναυάγιο
χωρίς καμία τύχη μέχρι τώρα.
Αυτή η αναθεματισμένη ακτή
είναι ατέλειωτη.
Το ναυάγιο πρέπει να 'ναι εδώ.
Να ψάξουμε καλύτερα τους όρμους.
Το πλήρωμα του Μπέλαμι τρώει γρήγορα τα λεφτά του Γουίλιαμς.
Οι άντρες θέλουν πληρωμή.
Τα λεφτά μου έχουν λιγοστέψει επικίνδυνα.
-Τους ορκίστηκα καλή πληρωμή. -Ναι.
Ο Γουίλιαμς βλέπει το ισπανικό ναυάγιο σαν μια ευκαιρία να πλουτίσει γρήγορα.
Αλλά το κίνητρο του Μπέλαμι είναι ο έρωτάς του για κάποια.
Δεν αξίζεις την κόρη μου!
Κάποια για την οποία, απ' ό,τι λέγεται, αξίζει να πεθάνει κανείς.
Ο Μπέλαμι θέλει τα λεφτά,
για να γυρίσει στην καλή του και να πείσει τους γονείς της ότι αξίζει.
ΙΣΤΧΑΜ, ΚΕΪΠ ΚΟΝΤ
Αλλά ο Σαμ Μπέλαμι έχει αφήσει την αγαπημένη του Μαίρη
με κάτι παραπάνω από μια υπόσχεση.
Κι αν η ζωή ενός ναυτικού είναι δύσκολη,
δεν είναι τίποτα
μπροστά σε μια ανύπαντρη γυναίκα με παιδί.
Ήταν μια πολύ αυστηρή, θρησκευόμενη κοινωνία.
Ήταν μια κοινωνία που δεν είχε καμία ανοχή
στο προγαμιαίο σεξ.
Ο πατέρας της Μαίρη την έδιωξε.
Αν ο Μπέλαμι δεν τηρήσει την υπόσχεσή του,
η νέα του οικογένεια είναι καταδικασμένη να ζήσει στη φτώχεια.
Δώσε το τηλεσκόπιο.
Είναι εμπορικό πλοίο.
Λοιπόν, πες μου πάλι.
Τι πιστεύεις για τους εμποροπλοιάρχους;
Φέρονται στο πλήρωμα χειρότερα από το Ναυτικό.
Λιγότερους συντρόφους μου έχουν σκοτώσει Ισπανοί, Γάλλοι κι Ολλανδοί μαζί.
Εμποροπλοίαρχοι…
Αυτό το εμπορικό πλοίο
έχει αγγλική σημαία.
Δες.
Δύο επιλογές έχουν οι πιο πολλοί ναυτικοί μετά τον πόλεμο.
Να πεθάνουν φτωχοί ή να ζήσουν πλούσιοι ως πειρατές.
Θα σηκώσεις την πειρατική σημαία;
Θα άφηνες τα δικαιώματα πλούσιων Άγγλων εμπόρων
να μπουν ανάμεσα σ' εσένα και τη Μαίρη σου;
Ας πάει στα κομμάτια.
Ψηλά την πειρατική σημαία!
Κι έτσι, ο ναυτικός Σαμ Μπέλαμι γίνεται ο "Μαύρος Σαμ" Μπέλαμι,
ο μαυρομάλλης πειρατής.
Και η ιστορία λέει ότι ένα από τα πρώτα του θύματα
είναι ένα αγγλικό εμπορικό πλοίο.
Ο καπετάνιος;
Κρατήστε τη δύναμή σας! Αρκετά! Είπα να τους πάρετε ζωντανούς!
Τι έχουμε εδώ;
-Φύγε, αλλιώς θα βάλω να σε μαστιγώσουν. -Σε πρόλαβαν άλλοι.
Ψάξτε το πλοίο!
Το δηλωτικό σου! Γρήγορα!
Συχνά αναρωτιέμαι γιατί ρισκάρει κάποιος να κρεμαστεί.
Δες με σαν έναν Ρομπέν των Δασών.
Αναδιανέμω τον πλούτο από αυτούς που κατέχουν το χρέος
σ' αυτούς που έχουν χρέος.
Ανθρώπους σαν εμένα.
Ο Μπέλαμι θεωρούσε ότι έκανε μια κοινωνική εξέγερση
εκ μέρους των καταπιεσμένων, των ναυτικών που ανήκαν σε χαμηλότερη τάξη.
Πάμε στον Τζένινγκς και τη συμμορία του.
Επισήμως, κυνηγούν πειρατές που κλέβουν το ασήμι των Ισπανών.
Πειρατές! Από τη δεξιά πλευρά.
Αλλά βρίσκουν τους Μπέλαμι και Γουίλιαμς που ληστεύουν έναν Άγγλο έμπορο.
Ηθικό ερώτημα, Βέιν.
Αν πάρεις τα λάφυρα ενός πειρατή,
ανήκουν ακόμα στους Άγγλους εμπόρους από τους οποίους τα πήρε;
Ή μήπως έχουν κάπως απαλλαχτεί,
εξαγνιστεί, καθαριστεί
με το πέρασμά τους από τα έγκατα ενός μονοκάταρτου πειρατικού;
Αν τα δέχεται ένας πανδοχέας
ή μια πόρνη,
ποια η διαφορά;
Καπετάνιε Μπέλαμι! Έχουμε παρέα!
Ο Τζένινγκς εντοπίστηκε.
-Ποιος είναι; -Δεν έχω ιδέα.
Ετοιμαστείτε να φύγουμε.
Ετοιμαστείτε να φύγουμε!
Πλοίαρχε, είναι η τυχερή σου μέρα. Φτάνουν οι ενισχύσεις.
Θα σε κρεμάσουν γι' αυτό.
Θα γυρίσω.
Είναι υπέρμαχος της δικαιοσύνης,
κατηγορεί την εκκλησία, την κυβέρνηση και το κράτος.
Αλλά είναι ένας κλέφτης.
Και κλέβει έναν απίστευτο θησαυρό για τον εαυτό του.
Ο Μπέλαμι δεν ξέρει ότι τα βάζει με τον Τζένινγκς.
Υποθέτει ότι είναι αγγλικά κανονιοφόρα.
Ο Μαύρος Σαμ κι ο Πόλσγκρεϊβ το βάζουν στα πόδια όσο πιο γρήγορα γίνεται.
Ο καπετάνιος Μπέλαμι χρησιμοποιεί όλες του τις ικανότητες για να το σκάσουν.
Πριν προλάβει ο Τζένινγκς να αλλάξει πορεία,
ο Μπέλαμι είναι εκτός εμβέλειας.
Μας ξέφυγαν.
Αφήστε τους.
Μάλιστα!
Αντίο, όποιος και να 'σαι.
Σου αξίζει ένα ποτό.
Καπετάνιε.
Λίγες ώρες αργότερα…
Πλοίο μπροστά! Στ' αριστερά!
Θεέ μου!
Νοτιότερα στα Στενά της Φλόριντα, στα ανοιχτά της Κούβας,
ο Τζένινγκς πέφτει πάνω σε μεγαλύτερο βραβείο
από το να πιάσει τον Μπέλαμι.
Βλέπει ένα γαλλικό εμπορικό πλοίο με κανόνι.
Υποθετικά, όπου υπάρχει κανόνι, υπάρχει χρυσός.
Ο Τζένινγκς, κατά βάθος, είναι πειρατής,
οπότε σκέφτεται "Θα πάρω αυτό το πλοίο".
Φέρε τους καπετάνιους.
Μετά την ειρήνη του 1714, οι Γάλλοι δεν είναι πια εχθροί των Βρετανών.
Αλλά ο Τζένινγκς δεν σέβεται την ειρήνη.
Τώρα πρέπει να πείσει τους καπετάνιους του στόλου του.
Κύριοι.
Λίγες εκατοντάδες μέτρα απέναντι σ' αυτόν τον κόλπο βρίσκεται ο πειρασμός.
Ένα δώρο.
Προτείνω να το πάρουμε.
Είναι εμπορικό πλοίο, όχι πειρατικό.
Και τι προτείνεις; Να κάτσουμε με σταυρωμένα χέρια;
-Έχω δει… -Είναι γαλλικό, γαμώ το κέρατό μου!
-Ο εχθρός μας για αιώνες! -Δεν έχουμε πόλεμο.
Τίμιος στόχος θα έλεγα.
Εγώ φεύγω για το Πορτ Ρουαγιάλ.
Αντίο.
Στα πρακτικά τώρα!
Το έπαθλό μας έχει 32 κανόνια και πλήρωμα 100 ανδρών.
Μια κατά μέτωπο επίθεση όσο έχει ακόμα φως θα ήταν αυτοκτονία.
Θα περιμένουμε.
Όσο ο Τζένινγκς περιμένει, ο εχθρός του, ο Χόρνιγκολντ,
έχει προβλήματα στην πειρατική δημοκρατία του.
Οι έντιμοι άνθρωποι του Νασάου έχουν αποφασίσει να αντισταθούν.
Στις αρχές του 1716, η κατάσταση για όσους θεωρούσαν τον εαυτό τους
αξιοσέβαστα μέλη του παλιού καθεστώτος στις Μπαχάμες
γινόταν όλο και πιο ανυπόφορη.
Πού 'ναι ο Χόρνιγκολντ;
Ήρθα να τον συλλάβω!
Ο Τόμας Γουόκερ φοβάται πως η αρπαγή του ισπανικού ασημιού
θα προκαλέσει την εκδίκηση της Ισπανίας στην πόλη του.
Θα σκοτωθούμε εξαιτίας σας!
Για να λέμε την αλήθεια, ο Γουόκερ δεν θέλει να μοιραστεί το Νασάου
με ένα τσούρμο πειρατές.
Χόρνιγκολντ, κάθαρμα!
Ο Γουόκερ έχει ένα πρόβλημα.
Μετά το τέλος του πολέμου, η Βρετανία δεν ενδιαφέρεται πια για την Καραϊβική.
Εμφανίσου!
Ο Γουόκερ και οι άλλοι νόμιμοι άποικοι ήταν ουσιαστικά αβοήθητοι.
Δεν είχαν κανέναν να ζητήσουν βοήθεια.
Η μεγαλύτερη απειλή για τον Χόρνιγκολντ
έρχεται από το εσωτερικό, όχι από τον Γουόκερ.
Παλικάρια,
έχουμε ένα πρόβλημα.
Προτείνω η τελευταία μπάζα να κρυφτεί γρήγορα.
Ίσως κινηθούν εναντίον μας.
Ο Τόμας Γουόκερ, αυτός ο ξιπασμένος, έχει βγει για κυνήγι.
Μα δεν είναι μόνο ο Γουόκερ, σωστά;
Είναι κι ο Τζένινγκς εκεί έξω,
κάνει περιπολίες,
κυνηγάει πειρατές, και όλα αυτά τα κάνει με το καράβι σου!
Όταν ένας καπετάνιος χάνει το καράβι του,
τότε
αναρωτιόμαστε αν θα κάνει ακόμα κουμάντο όταν ξημερώσει.
Η ηγεσία απαιτούσε να είσαι χαρισματικός.
Έπρεπε να κερδίσεις τους άντρες σου, να σε σέβονται και να σ' εμπιστεύονται.
Η αβεβαιότητα είναι ο εχθρός των επιχειρήσεων.
Θέλουμε πιο πολλή σιγουριά!
Ο Τζένινγκς έχει πλήξει τον Χόρνιγκολντ.
Και ο Τόμας Μπάροου μυρίστηκε αίμα.
Αν είσαι πειρατής καπετάνιος και θες να παραμείνεις τέτοιος,
ο μόνος τρόπος να το κάνεις είναι να 'σαι πετυχημένος.
Όπως έλεγα,
κρύψτε την τελευταία μπάζα.
Σαλπάρουμε.
Έτσι μπράβο!
Ώρα να ανακόψουμε τον Τζένινγκς και να πάρουμε πίσω αυτό
που δεν μου ανήκει.
Θα έρθετε, κε Μπάροου;
Θέλουμε ένα στόμα σαν το δικό σας.
Έστω και για να ικανοποιεί τους άντρες πριν κοιμηθούν.
Όχι;
Θα πρέπει να ολοκληρώσουμε την αποστολή
χωρίς τη χείρα βοηθείας του κου Τόμας Μπάροου.
Μαζέψτε το πλήρωμα.
Μόνο άντρες.
Ο Χόρνιγκολντ δεν χρειάζεται να ψάξει πολύ τον Τζένινγκς.
Είναι στα ανοιχτά της Κούβας
και περιμένει να καταλάβει το γαλλικό πλοίο, το Σεν Μαρί.
Αλλά ο Τζένινγκς δεν ξέρει
ότι τον παρακολουθούν ο Μπέλαμι κι ο Γουίλιαμς.
Έχουν αγγλική σημαία.
Αλλά δεν φέρονται σαν το Ναυτικό.
Κι αν δεν έχουν καλό σκοπό;
Πειρατές;
Ίσως τους φανούν χρήσιμα δύο φιλόδοξα παλικαράκια σαν εμάς.
Κινήθηκαν την τελευταία ώρα;
Όχι.
Τι σκατά είναι αυτό;
Είναι η πρώτη φορά που ο Τζένινγκς βλέπει τον Μπέλαμι και τον Γουίλιαμς.
Πόλσγκρεϊβ Γουίλιαμς και Σάμιουελ Μπέλαμι.
Δεν έχουμε κακό σκοπό, ήρθαμε να μιλήσουμε.
"Νομίζω πως θέλετε να πάρετε αυτό το πλοίο και δεν ξέρετε πώς
χωρίς να σας κάνουν κομματάκια. Θα σας πω πώς θα το κάνουμε".
Να πάρουμε εμείς το πλοίο για σας;
Αυτή η προσφορά είναι πολύ καλή για να είναι αληθινή.
Αυτοί θα ρισκάρουν τις ζωές τους.
Να δούμε τι θα γίνει;
Σίγουρα δεν έχω όρεξη να ρισκάρω το πλοίο μας απέναντι στο γαλλικό κανόνι.
Και, για να 'μαι ειλικρινής, είμαι περίεργος να δω τη δουλειά σας.
Ας είναι.
Αλλά
να ξέρετε.
Αν με ξεγελάσετε,
αυτός θα σας κάνει κομματάκια.
Λοιπόν, παιδιά. Ας δούμε τι αξίζουν οι Γάλλοι ναυτικοί.
Ο Μπέλαμι κι ο Γουίλιαμς χρησιμοποιούν μια ενδιαφέρουσα τακτική
στην επίθεση στο Σεν Μαρί.
Τι στον…
Ο Μπέλαμι και ο Γουίλιαμς γδύνονται
και στολίζονται με όπλα, για να φαίνονται όσο πιο τρομαχτικοί γίνεται.
Ψυχοπαθείς, γυμνοί πειρατές.
Ένα νέο όπλο θα χρησιμοποιηθεί εναντίον του γαλλικού πλοίου.
Ο γυμνός τρόμος.
Τι να σκεφτούν; Ίσως είναι δαιμονισμένοι, ίσως είναι λιώμα στο ρούμι. Τι συμβαίνει;
Σταμάτα!
Σκοπός σου είναι να πλουτίσεις, όχι να κάνεις κακό.
Μην το ξεχνάς αυτό, ναύτη.
Με όλη αυτήν την ένταση και τον φόβο που προκάλεσαν,
κατάφεραν να παραδοθεί όλο το πλοίο.
Αυτή η στιγμή καθόρισε τον Μπέλαμι.
Αλλά τότε παίρνει τον έλεγχο ο Τζένινγκς,
επειδή ο Γάλλος πλοίαρχος δεν βγάζει μιλιά.
Είναι πολύ απλό.
Αυτή είναι η απογραφή του πλοίου σας
και τα μισά δεν είναι στο πλοίο σας.
Ξαναρωτάω, λοιπόν.
Μαζί με ποια άλλα πλοία ταξιδεύετε;
Κύριοι,
ελάτε.
Πλοίαρχε.
Η επιλογή είναι δική σου.
Δεν χρειάζεται να υποφέρει άλλο αυτός ο δυστυχής.
Πρέπει απλώς να μου πεις πού θα βρω το υπόλοιπο φορτίο.
Θεέ μου.
Βέιν!
Πλοίαρχε.
Με χρειάζεσαι;
Ο Τζένινγκς ήταν πρόθυμος
να βασανίζει όσους πίστευε ότι του κρύβουν κάτι.
Δίδαξε στους Γάλλους φίλους μας την αξία της επικοινωνίας.
Αυτό;
Αυτό.
Αυτό που βλέπουμε στο πλοίο σοκάρει τον Σάμιουελ Μπέλαμι.
Όχι!
Μη, σε παρακαλώ!
Όχι!
Θα σας πω! Σταμάτα!
Σταμάτα! Το δεύτερο σκάφος! Μαριάν!
-Είναι 26 ναυτικά μίλια βόρεια. -Νοιάζεσαι για το πλήρωμά σου, τελικά.
Βέιν, σταμάτα.
Υπάρχει δεύτερο πλοίο,
το Μαριάν.
Εκεί φάνηκαν ξεκάθαρα δύο αντίθετοι κόσμοι.
Και από εκεί και πέρα, ο Μπέλαμι δεν χρησιμοποιεί τις ίδιες μεθόδους.
Πλοίαρχε Τζένινγκς, αφήστε το Μαριάν σ' εμάς.
Ο Μπέλαμι κι ο Γουίλιαμς έπλευσαν κατά μήκος της Κούβας
για να καταλάβουν το Μαριάν.
Αλλά κάποιος ήταν ήδη εκεί.
Το μικρό μονοκάταρτο.
Έχει πειρατική σημαία.
Ένας πειρατής!
Αλλά όχι οποιοσδήποτε πειρατής.
Είναι το Μπέντζαμιν.
Το μονοκάταρτο του Χόρνιγκολντ!
Ο Χόρνιγκολντ ενέπνευσε τους Γουίλιαμς και Μπέλαμι να γίνουν πειρατές.
Τώρα ο ήρωάς τους βρίσκεται στον δρόμο τους.
Οι δύο άντρες πλησιάζουν για μια πιο κοντινή ματιά.
Είκοσι έξι ναυτικά μίλια πιο πίσω, στην Μπαχία Χόντα,
ο πλοίαρχος Τζένινγκς ονειρεύεται την περιουσία
που θα του παραδώσουν σύντομα ο Γουίλιαμς κι ο Μπέλαμι
από το Μαριάν.
Ποιος να πίστευε ότι ένας Γάλλος έμπορος θα είχε τόσο πολύ πλούτο;
Θέλω να πω, ένας Γάλλος;
Θα γίνουμε πολύ πλούσιοι.
Το χάσαμε.
Μου λέτε ότι σας ξέφυγε αυτό το βαριά φορτωμένο θηρίο;
Όχι.
Μας πρόλαβε ένα πειρατικό.
Μήπως είδατε κάποιο όνομα;
Ήταν σκοτεινά.
Μπέντζαμιν.
Ο Χόρνιγκολντ!
Κυνηγήστε τον μπάσταρδο!
Αριστερή πλευρά, Πλοίαρχε!
Μάλιστα.
Ο Μπεν Χόρνιγκολντ, ο εχθρός του, αυτό το ρεμάλι που έγινε πειρατής.
Οι δύο πιο σκληροί πειρατές στην Καραϊβική είναι σε τροχιά σύγκρουσης.
Πλοίο μπροστά, στ' αριστερά!
Βλέπουν ένα πλοίο στον ορίζοντα, δύο πλοία, βασικά.
Το Μπέντζαμιν.
Κυνηγήστε τον μαλάκα!
Βέιν!
Όταν τον πιάσουμε, είναι δικός σου.
Γυρίστε στο Σεν Μαρί! Περιμένετέ μας εκεί.
Ο Τζένινγκς ορμάει.
Άντε!
Πηγαίνει για τον Χόρνιγκολντ. Θα καταλάβει αυτό το πλοίο.
Αφήνει τον Μπέλαμι και τον Πόλσγκρεϊβ πάνω στο Σεν Μαρί.
Καλή τύχη με την Ιπτάμενη Συμμορία.
Σήμερα εμείς είμαστε οι τυχεροί.
Το αξίζαμε.
Μας ξέφυγε.
Αφήστε τους.
Θα σε πιάσω στο Νασάου, γαμημένε.
Ορίστε πορεία προς το Σεν Μαρί.
Κάνε στην άκρη!
Είναι ένας εφιάλτης. Έχει ενοχληθεί, είναι νευριασμένος.
Γυρνάει πίσω και πηγαίνει στο Σεν Μαρί.
Αλλά ο Γουίλιαμς κι ο Μπέλαμι είναι άφαντοι.
Ύπαρχε;
Εδώ!
Τα πήραν όλα, κύριε.
Ο Τζένινγκς ξεγελάστηκε για τα καλά.
Μπάσταρδε.
Πήραν όλο τον θησαυρό του.
Τον ξεγέλασε ο Μαύρος Σαμ και ο Πόλσγκρεϊβ Γουίλιαμς.
Τα πράγματα θα γίνουν χειρότερα για τον Τζένινγκς και το πλήρωμά του.
Πάρα πολύ χειρότερα.
ΤΖΑΜΑΪΚΑ ΠΟΡΤ ΡΟΥΑΓΙΑΛ
Η Ισπανία ανάγκασε επιτέλους τον βασιλιά
να ασχοληθεί με τον χρηματοδότη του Τζένινγκς,
τον λόρδο Χάμιλτον, κυβερνήτη της Τζαμάικα.
Άρχοντά μου, έχω ένταλμα για τη σύλληψή σας.
Με τίνος διαταγή;
Του βασιλιά σας, κύριε. Θα δικαστείτε στην Αγγλία.
Και καθώς ο Τζένινγκς φτάνει στο Νασάου για να αντιμετωπίσει τον Χόρνιγκολντ,
μαθαίνει ότι δεν είναι μόνο το όνομα του λόρδου Χάμιλτον στο ένταλμα σύλληψης.
Χόρνιγκολντ!
-Ο Χόρνιγκολντ; -Δεν τα έμαθες;
Ο άρχοντας και προστάτης σου συνελήφθη.
Πάει αλυσοδεμένος στο Λονδίνο.
Και τώρα ψάχνουν εσένα.
Ο βασιλιάς ανακήρυξε τον Τζένινγκς και τους άντρες του
καταζητούμενους πειρατές που έπρεπε να συλληφθούν και να εκτελεστούν.
Εκείνη τη στιγμή, ήρθαν τα πάνω κάτω για τον Τζένινγκς και το πλήρωμά του.
Τώρα οι δουλοπάροικοι ήταν πάνω από τον Τζένινγκς.
Άνθρωποι σαν τον Μπεν Χόρνιγκολντ, χωρίς ευγενή καταγωγή, υπαγόρευαν
τι επιτρεπόταν να κάνει και τι όχι.
Μόνο σε ένα μέρος μπορούν να ζητήσουν καταφύγιο αυτοί οι παράνομοι.
Στην πειρατική φωλιά του εχθρού τους, του Μπέντζαμιν Χόρνιγκολντ.
Η συμμορία του Τζένινγκς είναι στριμωγμένη, επικίνδυνη όσο ποτέ.
Όλα είναι έτοιμα για ένα αιματηρό τέλος.
Πολύ αιματηρό.
Μέχρι
που ο Χόρνιγκολντ αποφορτίζει την ένταση
με έναν μνημειώδη λόγο.
Παλικάρια.
Ο Χόρνιγκολντ
έχει μια πολύ ενδιαφέρουσα ιδέα που αλλάζει τον ρου της ιστορίας.
Στη θάλασσα,
θα έχετε δίκαιη μεταχείριση.
Εννοώ τα έσοδά μας.
Οι πειρατές διάλεξαν δικούς τους κανόνες, ό,τι ήταν σημαντικό για εκείνους.
Αυτοί οι κανόνες, ή "άρθρα" όπως τα έλεγαν,
περιείχαν όρους για το μοίρασμα των κερδών τους, της λείας τους.
Μικρό μπόνους για τον καπετάνιο.
Και εννοώ μικρό.
Τα υπόλοιπα θα διανέμονται ισόποσα.
Μια σειρά άρθρων εγγυάται
ότι όλοι θα έχουν ψήφο για σημαντικά θέματα.
Υπάρχει μια αίσθηση δημοκρατίας, συλλογικής λήψης αποφάσεων.
Κανείς ναύτης δεν τιμωρείται χωρίς τη συμφωνία του πληρώματος.
Το ίδιο κι ο καπετάνιος.
Αν πιστεύετε ότι δωροδοκείται
ή ότι είναι πολύ τιμωρητικός,
τότε μαζί
θα τον διώξετε…
και θα βάλετε άλλον.
Η διακήρυξη του Χόρνιγκολντ είναι επαναστατική.
Πήρε τους δημοκρατικούς κανόνες ενός πλοίου
για να δημιουργήσει μια δημοκρατία στη στεριά.
Υποστήριζε σκόπιμα την ισονομία.
Συμβαίνει πολλές δεκαετίες πριν από την Αμερικανική Επανάσταση
ή την Άλωση της Βαστίλης.
Ο Τζένινγκς δεν αντιδρά στο τολμηρό όραμα του Χόρνιγκολντ,
προς το παρόν.
Να πιούμε σ' αυτό;
Στο Νασάου!
Τη νέα πειρατική δημοκρατία.
Ζήτω!
Η Χρυσή Εποχή της Πειρατείας ξεκινά.
Υποτιτλισμός: Άκης Παπαβασιλείου